**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 39 ОТ 2004 Г. ЗА ПРОФИЛАКТИЧНИТЕ ПРЕГЛЕДИ И ДИСПАНСЕРИЗАЦИЯТА (ДВ, БР. 106 ОТ 2004 Г.)**

В сила от 01.04.2016 г.

Издадена от Министерството на здравеопазването

Обн. ДВ. бр.2 от 8 Януари 2016г.

§ 1. В чл. 2, ал. 5 след думата "пациент" се добавя "с психично заболяване".

§ 2. В чл. 4 се правят следните изменения и допълнения:

1. В ал. 1 думата "честота" се заменя с "периодичност".

2. В ал. 2 думите "ал. 6 и 7" се заменят с "ал. 4, 6 и 7".

3. В ал. 3 думите "ал. 2 и ал. 8" се заменят с "ал. 2, 4, 8 и 12".

4. В ал. 7 след думата "работи" се добавя "и социалните услуги от резидентен тип за деца".

5. В ал. 8 думата "честота" се заменя с "периодичност".

6. В ал. 10 думата "честотата" се заменя с "периодичността", а думите "над 18 г." се заменят с "по ал. 1 и 8".

7. В ал. 12 след думата "преглед" се добавя "и изследвания, определени в приложение № 1в".

§ 3. В чл. 5 се правят следните изменения:

1. В ал. 1 думата "честота" се заменя с "периодичност".

2. В ал. 2 думите "ал. 1" се заменят с "ал. 1, 3 и 4".

§ 4. В чл. 6, ал. 2 думите "основния пакет" се заменят с "пакета".

§ 5. В чл. 9 ал. 2 се изменя така:

"(2) Личният лекар съхранява медицинската документация за всички извършени профилактични прегледи и изследвания на пациентите, включително извършени и от други лечебни заведения, като:

1. за децата - документацията се съхранява на хартиен носител три години след извършване на прегледа/изследването и на магнитен носител три години след навършване на 18-годишна възраст;

2. за бременните - документацията се съхранява три години след прекратяване на бременността."

§ 6. В чл. 12 се правят следните изменения и допълнения:

1. Алинея 7 се изменя така:

"(7) Видът и периодичността на дейностите по ал. 5 и 6 се определят в Националния рамков договор, доколкото не са определени с приложения № 8, 9, 10, 11, 12, 13, 14 и 15 на тази наредба и/или с наредбата по чл. 45, ал. 2 от Закона за здравното осигуряване."

2. Създава се ал. 10:

"(10) Видът и периодичността на дейностите по диспансеризация (амбулаторно проследяване) на пациенти с туберкулоза се определят с приложения № 16 и 17."

§ 7. Приложение № 1 към чл. 4, ал. 1 се изменя така:

"Приложение № 1 към чл. 4, ал. 1

| Вид и периодичност на профилактичните прегледи и изследвания съобразно възрастта на децата |
| --- |
| Код по МКБ 10 | Наименование | Възраст надетето | Профилактичен преглед | Периодичност на прегледа | Консултативни прегледи | Периодичност на консултативните прегледи | Медико-диагностични изследвания | Периодичност на медико-диагностичните изследвания |
| Z00.1  | Рутинно изследване на здравното състояние на детето (кърмаческа или ранна детска възраст) | До 28-ия ден от раждането детето се посещава в дома от лекар | Анамнеза и подробен статус | В първите 24 часа и между 14-ия и 20-ия ден след изписването му от лечебното заведение, където се е родило |   |   |   |   |
| Z00.1  | Рутинно изследване на здравното състояние на детето (кърмаческа или ранна детска възраст) | До 1 година вкл. | 1. Анамнеза и подробен статус2. Измерване на ръст, тегло3. Оценка на психическо развитие | Ежемесечно | За провеждане на ехографско изследване на отделителна система\* | Еднократно на 6-месечна възраст | Изследване на:- хемоглобин,брой еритроцити, брой левкоцити,хематокрит, MCV, MCH, MCHC- седимент в урината | 2 пъти годишно -при навършване на 6-месечна и 1-годишна възраст |
| 4. Измерване на обиколка на глава и гърди | През първите 6 месеца след раждането - ежемесечно;след това 2 пъти -на 9-месечна и на 1-годишна възраст | Изследване на албумин в урината | 2 пъти годишно -при навършване на 6-месечна и 1-годишна възраст |
| \*Ехографско изследване на отделителна система | Еднократно на 6-месечна възраст |
| 5. Обща оценка на зрение6. Обща оценка на слух7. Изследванe на урина за протеин (с тест-лента)  | 2 пъти годишно -на 6-месечна и 1-годишна възраст  | За ранно откриване на вродена/ наследствена очна патология на деца с родител с вродени/ наследствени страбизъм, катаракта, глаукома, хиперметропия, висока миопия, амблиопия и/или ретинобла-стом | Еднократно между 6-месечна и 1-годишна възраст |   |   |
| 8. Клинично изследване за дисплазия на тазобедрените стави с определяне на риска от дисплазия | 2 пъти - при навършване на 1-месечна и 4-месечна възраст |   |   |   |   |
| Z00.1   | Рутинно изследване на здравното състояние на детето (кърмаческа или ранна детска възраст) | От 12 години | 1. Анамнеза и подробен статус2. Измерване на ръст, тегло, обиколка на гърди3. Оценка на психично развитие | 4 пъти годишно -на всеки 3 месеца |   |   |   |   |
| Z00.2  | Изследване в периода на бърз растеж в детството | От 2 до 7 години | 1. Анамнеза и подробен статус2. Измерване на ръст, тегло, обиколка на гърди | 2 пъти годишно -на всеки 6 месеца |   |   | Изследване на:- хемоглобин,брой еритроцити, брой левкоцити, MCV, MCH, MCHC, хематокрит- СУЕ | 1 път на 3-годишна възраст |
| 3. Оценка на психическо развитие | 1 път годишно |   |   | Изследване за чревни паразити - Ентеробиус вермикуларис, Аскарис лумбрикоидес, Ламблия интестиналис и Хименолептис нана | 1 път годишно |
| 4. Изследване на физическо развитие5. Изследване на зрителна острота | 1 път годишно  1 път на 5 години |   |   |   |   |
| Z00.3  | Изследване за оценка на състоянието на развитието на юношата (състояние на пубертетното развитие) | От 7 до 18 години | 1. Анамнеза и подробен статус2. Измерване на ръст, тегло, гръдна обиколка3. Измерване на артериално налягане4. Оценка на физическо развитие5. Изследване за зрителна острота и цветоусещане6. Отклонения в развитието на опорно-двигателната система7. Изследване на урина за протеин (с тест-лента) | 1 път годишно |   |   |   |   |
| Z10.8  | Рутинна обща проверка на здравето на други определени подгрупи от населението (ученици) |

\* *Забележка.* Ехографско изследване на отделителна система на дете до едногодишна възраст еднократно на 6-месечна възраст не се извършва, ако родител на детето заяви писмено пред личния му лекар, че отказва това изследване, след като получи информация от личния лекар за специалистите в страната, които могат да го извършат."

§ 8. Приложение № 1а към чл. 4, ал. 8 се изменя така:

"Приложение № 1а към чл. 4, ал. 8

|  |
| --- |
| Вид и периодичност на профилактичните прегледи и изследвания при лица над 18 години |
| Z00.0 Общ медицински преглед |
| Възраст | Вид на прегледа | Периодичност на прегледите | Медико-диагностични изследвания | Периодичност на медико-диагностичните изследвания | Консултативни прегледи | Периодичност на консултативните прегледи |
| Над 18 години (жени и мъже) | 1. Анамнеза и подробен статус2. Изчисляване на индекс на телесна маса3. Оценка на психичен статус4. Изследване на зрителна острота5. Измерване на артериално налягане6. Електрокардиограма7. Изследване на урина с тест-ленти в кабинет за:- Протеин- Глюкоза- Кетонни тела- Уробилиноген/билирубин- pH- определяне на кръвна захар в лаборатория при наличие на рискови фактори | Ежегодно  | 1. Определяне на кръвна захар при наличие на рискови фактори  | Ежегодно  |   |   |
| От 30 до 45 години (жени и мъже) |   |   | ПКК | 1 път на 5 години |   |   |
| Жени |  |  |  |  |  |  |